Tumbaljo wakiili’en majaliisaabe, Femi Gbajabiamila enanta luttube ardiibe majaliisaaru ndun taskani waduki giidal beenanta Ardiido Lesdi Naajeeriya Muhammadu Buhari dow ko laarani tikkere golle be kawtal mallum’en ASUU.
Gbajabiamila wi toni haa Ardiido on warti iga giidal 77th dum (UNGA) haa galluure New York, Lesdi America majaliisaaru ndun yaaran mo kabbidal mabbe ngam tikkere nden timma.
Gbajabiamila suuditani kubaru’en haalakan bawti be timmini giidal bee ASUU ko hewtani saa’a 4 dum, Prof. Emmanuel Osodeke enanta golloobe hukuuma hakkilanta shaanu janngirde Ardani haa majaliisaaru wakiili’en ben.
Tumbaljo on besdi ka bee wiiki giidal mabbe ngal wadaama bee narral ‘e nasaraaku hakkunde mabbe sanne.
Kadima O wi ardungal mabbe surgan waduki giidal bee, Accountant General of the Federation, the Auditor General of the Federation, the Director General of the National Information Technology Development Agency, NITDA hawtaade bee hooreejo mo hakkilanta shaanu njobdi cede golloobe, nyennde Alamiisa ngam be hebta no haalakan jogitirte.
.kadima O wi be lartan dow ko laarani haala (UTAS) enanta (IPPIS) dooko Ardiido Buhari wada juude dow maaji.
SADIQ ALFA.
fuv_Latn fuv_Latn fuv_Latn fuv_Latn fuv_Latn fuv_Latn azj_Latn